ພຸດທະສາສະໜາ ນັບມື້ເຕີບໃຫຍ່ຂຶ້ນ ຢູ່ໃນສະຫະລັດ (ເບິ່ງວີດີໂອລາວ/ອັງກິດ ເພື່ອຮຽນພາສາໄປພ້ອມ)
ຫລັກທໍາມະນັ້ນ​ກໍ​ຄືການເຄົາລົບ​ນັບຖື​ປະ​ເພນີ ຄວາມ​ຕ້ອງການ​ທີ່​ຈະ​ປັບ​ໂຕເຂົ້າກັບ​ຫລັກການ​ອະ​ເມຣິກັນ ​ແລະ​ສ​ະ​ແຫວ​ງຫາຄວາມ​ສາມັກຄີກົມກຽວກັນ.
ການສະເດັດມາຢ້ຽມຢາມສະຫະລັດຂອງອົງດາໄລ ລາມະ ເມື່ອຕົ້ນເດືອນນີ້ ໄດ້ດຶງຄວາມສົນໃຈໄປໃສ່ສາສະໜາພຸດຢູ່ໃນອາເມຣິກາ ທີ່ກໍາລັງເຕີບ ໃຫຍ່ຂະຫຍາຍຕົວຂຶ້ນນັບມື້ ເນຶ່ອງ ຈາກການຫລັ່ງໄຫລເຂົ້າມາຢູ່ໃນສະຫະລັດຂອງພວກຊາວເອເຊຍ ແລະການຫັນປ່ຽນໄປນັບຖື ສາສະໜາຂອງຊາວຕາເວັນຕົກນັ້ນ ຜູ້ສື່ຂ່າວວີໂອເອ Mike O’Sullivan ລາຍງານຈາກລອສ ແອນເຈີເລສ ລັດຄາລິຟໍເນຍ ວ່າ ພຸດທະສາສະໜາໃນອາເມຣິກາກໍຍັງສະຫງວນໄວ້ ຊຶ່ງລັກສະນະເອເຊຍຂອງຕົນນັ້ນຢູ່ ແຕ່ວ່າໃນຂະນະດຽວກັນ ກໍປັບປ່ຽນໃຫ້ເຂົ້າກັບແນວທາງຂອງຕາເວັນຕົກ ດາຣາມີລາຍລະອຽດຂອງເລຶ່ອງນີ້ ມາສະເໜີທ່ານ ຕາມຫລັກຂອງສາສະໜາພຸດມະຫາຍານ ທີ່ປະຕິບັດກັນເປັນສ່ວນໃຫຍ່ ຢູ່ໃນເອເຊຍຕາເວັນອອກນັ້ນ ພວກເດັກຊາຍອາຍຸ 5 ຫາ 14 ປີ ຕ້ອງໄດ້ແຖຫົວເພື່ອກຽມຕົວບວດເນນ ຈໍາສິນເປັນເວລາຫ້າວັນ ພິທີຂອງການໄດ້ເຂົ້າມາບວດນີ້ ແມ່ນເພື່ອໃຫ້ພວກເຂົາເຈົ້າໄດ້ ເລີ້ມຮຽນຮູ້ຫລັກທໍາ ຫລືການສິດສອນຂອງສາສະໜາພຸດ ແລະໃຫ້ມີໂອກາດໄດ້ສໍາຜັດກັບ ຊີວິດຂອງພະເປັນເວລາສັ້ນໆ ທີ່ວັດຊີ ຫລາຍ (Hsi Lai) ໃນນະຄອນ Los Angeles ພວກອອກຕົນຍາດໂຍມທີ່ໄປວັດນີ້ ສ່ວນໃຫຍ່ແມ່ນຊາວອະເມຣິກັນເຊື້ອສາຍຈີນ ແຕ່ພວກເດັກນ້ອຍເຫລົ່ານີ້ໄດ້ຮັບການສິດສອນຫລັກທໍາ ເປັນພາສາອັງກິດ ອາຈານ ມຽວ ຊີ (Miao Hsi) ຜູ້ອໍານວຍການຝ່າຍເຜີຍແຜ່ສາສະໜາພຸດ ທີ່ເກີດຢູ່ຮົງກົງ ອະທິບາຍວ່າ ສາສະໜາພຸດໃນອາເມຣິກາແມ່ນແຕກຕ່າງກັນ ໄປຕາມປະເພນີວັດທະນະທໍາ ຂອງຊົນຊາດ ອາຈານ ມຽວ ຊີ ກ່າວວ່າ: ພຣະອາຈານ ກູຊາລາ ພິກຊູ (Kusala Bhikshu) ທີ່ເກີດຢູ່ສະຫະລັດແລະປະຈໍາຢູ່ທີ່ ສູນວິປັດສະນາສາສະໜາພຸດນາໆຊາດ ໃນ Los Angeles ກ່າວວ່າ ສາສະໜາພຸດມີ ປະວັດອັນຍາວນານຢູ່ໃນສະຫະລັດ ເພີ່ນກ່າວຕໍ່ໄປວ່າ: ໃນປັດຈຸບັນນີ້ ອົງດາໄລ ລາມະ ຄົງຈະເປັນພະທີ່ຮູ້ຈັກກັນດີທີ່ສຸດຢູ່ໃນທົ່ວໂລກ ແລະພະອົງຊົງໄດ້ຮັບຄວາມເຄົາລົບນັບຖືຢ່າງກວ້າງຂວາງໃນພວກຄົນອາເມຣິກັນທັງຫລາຍ ແລະຊົງໄດ້ດຶງດູດພວກນັບຖືພະອົງທີ່ມີຊື່ສຽງຫລາຍຄົນ ໂຮມທັງນັກສະແດງຮູບເງົາຊື່ດັງ Richard Gere ຄໍາກ່າວຂອງພະອົງທີ່ເຕັມໄປດ້ວຍຄວາມເຫັນອົກເຫັນໃຈເພື່ອນມະນຸດນັ້ນ ໄດ້ດຶງ ດູດເອົາຊາວອະເມຣິກັນຄົນອື່ນໆນໍາ ປັດຈຸບັນນີ້ ມີວັດສາສະໜາພຸດທິເບດຢູ່ທົ່ວສະຫະລັດ ວັດນຶ່ງທີ່ຕັ້ງຢູ່ນອກເມືອງ Redding ຢູ່ທາງພາກເໜືອຂອງລັດແຄລິຟໍເນຍ ເປັນທັງສູນກາງສິດສອນແລະວິປັດສະນາ ພະອາ ຈານ ກູຊາລາ ພິກຊູ ກ່າວວ່າ ສູນກາງຂອງທ່ານທີ່ນະຄອນ Los Angeles ນັ້ນ ໄດ້ນໍາເອົາສາສະໜາພຸດຈາກ ຫລາຍແຫ່ງ ມາລວມກັນ ຄືທ່ານໄດ້ສຶກສາຮຽນຮູ້ຫລັກທໍານໍາອາຈານຜູ້ນຶ່ງຈາກປະເທດສີລັງກາ ແລະໄດ້ບວດຕາມປະເພນີຂອງຊາວຫວຽດນາມ ສູນກາງວິປັດສະນາຂອງທ່ານ ແມ່ນພະຈາກຫວຽດນາມອົງນຶ່ງເປັນຜູ້ກໍ່ຕັ້ງຂຶ້ນມາ ແລະຕັ້ງຢູ່ໃນຄຸ້ມ ຂອງຊາວອາເມຣິກັນ ເຊື້ອສາຍເກົາຫລີ ທ່ານໃຫ້ຂໍ້ສັງເກດວ່າ ຄໍາສັ່ງສອນທີ່ປ່ຽມລົ້ນ ໄປດ້ວຍຫລັກທໍາທີ່ດີໆຂອງ ສາສະໜາພຸດ ແມ່ນແຕກຕ່າງກັນໄປ ຈາກປະເພນີນຶ່ງໄປຫາອີກປະເພນີ ນຶ່ງ ຢູ່ທີ່ວັດ ຊີ ຫລາຍ ແຫ່ງນີ້ ພວກເຂົາເຈົ້າກ່າວວ່າ ເຖິງແມ່ນຈະມີຄວາມແຕກຕ່າງຫລາກຫລາຍກໍຕາມ ແຕ່ແກ່ນແທ້ຂອງຫລັກທໍາຄໍາສັ່ງສອນນັ້ນ ກໍແມ່ນອັນດຽວກັນ ນັ້ນກໍຄື ການເຄົາລົບນັບຖືປະເພນີ ຄວາມຕ້ອງການທີ່ຈະປັບໃຫ້ເຂົ້າ ກັບຫລັກການອະເມຣິກັນ ແລະສະແຫວງ ຫາຄວາມສາມັກຄີກົມກຽວກັນ ໃນພວກໝູ່ຄົນຈາກທຸກໆສາສະໜາ ອາຈານ ມຽວ ຊີ ກ່າວວ່າ: ພວກຊາວພຸດທັງຫລາຍກ່າວວ່າ ມີສະພານທີ່ເຊຶ່ອມໂຍງຊາວພຸດອະເມຣິກັນທີ່ມາຈາກຫລາຍ ເຊື້ອຊາດນັ້ນ ຊຶ່ງກໍຄືພວກເດັກນ້ອຍທີ່ເກີດຢູ່ໃນອະເມຣິກາ ທີ່ນັບຖືສາສະໜາພຸດຮ່ວມກັນ ແລະປະຕິບັດວັດທະນະທໍາອາເມຣິກັນຮ່ວມກັນ ໂດຍບໍ່ກ່ຽວກັບວ່າພວກພໍ່ແມ່ຂອງພວກເຂົາ ເຈົ້າເກີດຢູ່ແຫ່ງຫົນໃດ